Diari Oficial de la Generalitat Valenciana


Sumari del DOGV 3757, del 25-05-2000 (2000/4153)

ORDRE de 8 de maig de 2000, de la Conselleria de Cultura, Educació i Ciència, per la qual es convoquen ajudes extraordinàries per al desenrotllament de projectes de compensació educativa de col·legis públics que impartixen ensenyaments d'Educació Infantil 2n cicle, Primària i Secundària Obligatòria per al curs 2000/2001.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3757

Data del DOGV
:   25-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/4153


Data del document
:   08-05-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * centre d'ensenyament
    * educació especial
    * suport econòmic
    * ensenyament públic

ORDRE de 8 de maig de 2000, de la Conselleria de Cultura, Educació i Ciència, per la qual es convoquen ajudes extraordinàries per al desenrotllament de projectes de compensació educativa de col·legis públics que impartixen ensenyaments d'Educació Infantil 2n cicle, Primària i Secundària Obligatòria per al curs 2000/2001. [2000/X4153]
  
La Llei Orgànica 8/1985, de 3 de juny (BOE núm. 159, de 4 de juliol), Reguladora del Dret a l'Educació (LODE), desenrotlla el mandat establit per l'article 27 de la Constitució Espanyola, en reconèixer el dret de tots els ciutadans i ciutadanes a una educació que assegure el ple desenrotllament de la seua personalitat i promoga el principi d'igualtat d'oportunitats sense discriminacions de cap classe.
  
La garantia del citat principi bàsic per part de les administracions publiques es definix en l'article 63.1 de la Llei Orgànica 1/1990, de 3 d'octubre (BOE 238, de 4 d'octubre), d'Ordenació General del Sistema Educatiu (LOGSE), quan assenyala que els poders públics desenrotllaran les accions de caràcter compensatori en relació amb les persones, grups i àmbits territorials que es troben en situacions desfavorables i proveiran els recursos econòmics per a això.
  
En eixe context, l'atenció educativa preferent i diferenciada prestada a col·lectius desfavorits per raons de tipus geogràfic, socioeconòmic o cultural, aconseguida a través de la implantació i el desenrotllament dels projectes d'actuació educativa preferent, aconsella continuar millorant la qualitat de l'ensenyament dels centres docents que impartisquen ensenyaments obligatoris de règim general ubicats en zones rurals i urbanes desfavorides o susceptibles de millorar aspectes relacionats amb la integració de minories ètniques.
  
Des de 1992, la Conselleria de Cultura, Educació i Ciència ha subvencionat en col·legis públics programes d'acció compensatòria dirigits a l'alumnat que requeria este tipus d'atenció, així els centres catalogats com a centres d'acció educativa singular (CAES), i els centres que han desenrotllat projectes d'actuació preferent (PAEP), han rebut ajudes extraordinàries de funcionament per esta via.
  
No obstant això, a partir del curs acadèmic 1996/1997 el desenrotllament de l'ensenyament obligatori per la implantació de la LOGSE, ha produït l'extensió dels nivells obligatoris fins a l'Etapa Secundària. Simultàniament la població valenciana ha experimentat variacions en l'estructura social, econòmica i cultural, de forma que la immigració de població estrangera, d'ètnies diferents i de contextos socioeconòmics desfavorits ha anat modificant el mapa de necessitats d'atenció per a la compensació de desigualtats educatives.
  
En conseqüència, resulta necessari estendre el marc d'atenció a este alumnat en els nivells educatius obligatoris, revisar els programes ja establits anteriorment i incorporar nous centres a este programa amb l'objectiu de millorar la seua eficàcia.
  
Per tot això en virtut de les competències que em conferixen l'article 35 de la Llei 5/1983, de 30 de desembre, de Govern Valencià, i l'article 47.11 del text refós de la Llei d'Hisenda Pública de la Generalitat Valenciana,
  
ORDENE
  
Primer
  
Convocar ajudes per a projectes de compensació educativa, en col·legis públics d'Educació Infantil 2n cicle, Primària i Secundària Obligatòria per al curs 2000/2001.
  
Segon
  
Podran participar:
  
- Tots els centres d'acció educativa singular (CAES) que compten amb projectes d'acció educativa preferent (PAEP).
  
- Centres amb projectes d'acció educativa preferent (PAEP) que desitgen prorrogar-los.
  
- Tots aquells centres que compten amb alumnat que requerisca compensar necessitats educatives en una proporció mínima del 20% del total de l'alumnat del centre, podran presentar un projecte d'acord amb l'esquema bàsic establit en l'article tercer.
  
Tercer
  
El projecte que els centres hauran de presentar constarà dels següents aspectes:
  
a) Projecte bàsic per al curs 2000/2001:
  
- Característiques socioeconòmiques i educatives de l'alumnat del centre que justifica el projecte.
  
- Finalitat i objectius del projecte.
  
- Nivells educatius que afecta i nombre d'alumnes, i proporció respecte al total del centre.
  
- Mesures curriculars que requerix el projecte.
  
- Mesures d'organització del centre i dels ensenyaments que requerix el projecte.
  
- Recursos humans i materials de què disposa el centre.
  
- Recursos addicionals de funcionament detallats i quantificats.
  
b) Indicacions:
  
Si és pròrroga o revisió d'un projecte iniciat amb antelació, s'afegirà el següent:
  
- Inventari del material adquirit amb antelació.
  
- Valoració del Consell Escolar del centre de les actuacions del projecte desenrotllat.
  
- Modificacions del projecte inicial.
  
Quart
  
Aquells centres que requerisquen la compensació econòmica d'actuacions derivades del projecte corresponent al curs 1999/2000, podran sol·licitar la dita compensació en el nou projecte, en l'epígraf de recursos addicionals del projecte bàsic.
  
Quint
  
Els projectes, acompanyats d'una sol·licitud del director/a del centre segons el model que s'inclou en l'annex I i de l'acta del consell escolar del centre que aprove el projecte, es presentaran abans del 15 de juny de 2000 a les direccions territorials de Cultura i Educació.
  
Les direccions territorials de Cultura i Educació a través de la Inspecció Educativa emetran un informe valoratiu del projecte segons els indicadors establits en l'annex II.
  
Les direccions territorials de Cultura i Educació remetran a la Direcció General d'Ordenació i Innovació Educativa i Política Lingüística els projectes junt amb l'informe d'Inspecció abans de l'1 de juliol de 2000.
  
La Direcció General d'Ordenació i Innovació Educativa i Política Lingüística resoldrà basant-se en els criteris establits en l'apartat octau d'esta ordre.
  
Sext
  
Els recursos materials previstos per al desenrotllament dels projectes que s'autoritzen seran finançats a càrrec del capítol II del programa 421.30, secció 9 dels pressupostos de la Generalitat Valenciana per al 2000, amb la quantitat de 70 milions de pessetes (420.708,4 euros).
  
Sèptim
  
Per a la valoració, autorització i dotació econòmica de despeses extraordinàries de funcionament la Direcció General d'Ordenació i Innovació Educativa i Política Lingüística constituirà una comissió en què figuraran:
  
La cap de Servei d'Ordenació Acadèmica que actuarà com a presidenta de la comissió.
  
Un representant de cada una de les direccions territorials de Cultura i Educació.
  
Tres assessors de necessitats educatives especials i atenció a la diversitat.
  
Un director/a de col·legi públic per cada direcció territorial de Cultura i Educació.
  
Actuarà com a secretari la/el cap de la Secció d'Educació Primària del Servei d'Ordenació Acadèmica de la Direcció General d'Ordenació i Innovació Educativa i Política Lingüística.
  
Podran assistir a la reunió, amb veu però sense vot, els representants de la Mesa Sindical Sectorial d'Educació.
  
Octau
  
La Comissió efectuarà la valoració dels expedients presentats tenint en compte les bases de la convocatòria i considerarà d'atenció preferent aquells centres que oferisquen alternatives educatives viables i presenten les següents característiques:
  
a) centres ubicats en zones urbanes marginals;
  
b) tractament específic de l'absentisme, rebuig i deserció escolar;
  
c) l'educació intercultural i el respecte a les minories ètniques;
  
d) la integració escolar, familiar i social;
  
e) promoció de la higiene i la salut;
  
Nové
  
La comissió, una vegada avaluada la documentació presentada pels centres, elevarà la corresponent proposta de resolució de concessió o denegació de les ajudes a la Direcció General d'Ordenació i Innovació Educativa i Política Lingüística.
  
La Direcció General d'Ordenació i Innovació Educativa i Política Lingüística resoldrà la convocatòria.
  
La resolució es farà pública en el Diari Oficial de la Generalitat Valenciana.
  
Deu
  
En el cas que el projecte no complisca els objectius previstos o incomplisca les condicions en què va ser aprovat, la quantitat assignada es minorarà o anul·larà segons determine la Direcció General d'Ordenació i Innovació Educativa i Política Lingüística a proposta de la direcció territorial corresponent.
  
DISPOSICIONS FINALS
  
Primera
  
Es delega en la Direcció General d'Ordenació i Innovació Educativa i Política Lingüística la facultat per a concedir o denegar estes ajudes.
  
Segona
  
S'autoritza la Direcció General d'Ordenació i Innovació Educativa i Política Lingüística perquè dicte, en l'àmbit de les seues competències, les resolucions i instruccions necessàries per al desenrotllament i execució d'esta ordre.
  
Tercera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana
  
València, 8 de maig de 2000
  
El conseller de Cultura, Educació i Ciència,
  
MANUEL TARANCÓN FANDOS
  
Annex I
  
Model de sol·licitud de l'Ordre de 8 de maig de 2000
  
Dades d'identificació del centre:
  
Codi
  
Denominació del centre
  
Municipi
  
Província
  
2. Projecte bàsic
  
3. Documentació que s'adjunta, en cas de ser un nou projecte:
  
a. Nou projecte
  
b. Acta del consell escolar
  
c. Despeses extraordinàries de funcionament detallades i quantificades en funció del projecte
  
4. En cas de pròrroga d'un projecte anterior cal indicar i adjuntar
  
a. Pròrroga: Sí o No
  
b. Any en què va començar el projecte
  
c. Inventari de material adquirit anteriorment (adjunt)
  
d. Valoració del consell escolar de les actuacions desenrotllades (adjunt)
  
e. Modificacions del projecte inicial
  
f. Compensació de les actuacions del curs 99/2000
  
D'acord amb l'Ordre de 8 de maig de 2000, sol·licite l'autorització i el suport corresponent per al projecte de compensació educativa que s'aplique en el curs 2000/2001.
  
............, de.......... de 2000
  
El/la director/a Firma
  
Annex II
  
Convocatòria PAEP 2000/2001. Aspectes a considerar.
  
1. Percentatges clars.
  
2. No mesclar alumnat amb necessitats educatives especials.
  
3. Imprescindible projecte o informe sobre actuacions, modificacions, etc.
  
4. Han de participar els centres catalogats com a CAES.
  
5. Imprescindible sol·licitar quantitat detallant la seua destinació prevista.
  
6. Els criteris de valoració per la Inspecció Educativa seran:
  
a) Segons el percentatge de població atesa (1 a 3 punts):
  
. menys de 19%: 1 punt
  
. del 19% al 29%: 2 punts
  
. 30% o més: 3 punts
  
b) Ràtio professorat/alumnat superior a 1/16 (1 punt).
  
c)% d'alumnat amb beca de menjador o beca de llibres (1-2 punts):
  
. menys del 59%: 1 punt
  
. 60% o més: 2 punts
  
d) Participació del conjunt del professorat en el projecte (fins a 2 punts):
  
. hi col·labora gran part del professorat: 1 punt
  
. hi col·labora tot el Claustre: 2 punts
  
e) Idoneïtat del projecte en centres nous o valoració de les actuacions realitzades en centres que sol·liciten pròrroga basant-se en la PGA del curs 1999/2000: (fins a 3 punts).
  
- Per a centres nous:
  
. només aborda una de les problemàtiques de l'alumnat:1 punt
  
. respon parcialment a les necessitats de l'alumnat: 2 punts
  
. respon totalment a les necessitats de l'alumnat: 3 punts
  
- Per a centres de pròrroga:
  
. només s'han realitzat algunes activitats proposades: 2 punts
  
. s'han realitzat totes les activitats proposades: 2 punts
  
. a més a més de realitzar-se totes les activitats proposades s'ha distribuït l'ajuda rebuda en el curs 99/2000 de forma equilibrada i coherent entre les distintes activitats: 3 punts
  
f) Conformitat del pressupost proposat amb la dotació del centre en el curs 1999/2000 i les actuacions previstes per al 2000/2001 (fins a 3 punts). Esta puntuació és sumativa sempre que el centre no tinga 0 punts pel primer indicador.
  
Inclou partides econòmiques no subvencionables per capítol II: 0 punts
  
- Per a centres nous:
  
. la previsió de despesa és adequada per a l'inici del projecte: 1 punt
  
. la previsió de despesa és raonable per al seu desenrotllament: 1 punt
  
. la previsió de despesa compta amb altres fonts de finançament local complementàries: 1 punt
  
- Per a centres de pròrroga:
  
. la previsió de despesa és de manteniment : 1 punt
  
. la previsió de despesa va acompanyada de noves actuacions: 1 punt
  
. la previsió de despesa és coherent amb el desenrotllament i continuïtat del projecte: 1 punt
  
g) Altres aspectes de lliure determinació per la Inspecció Educativa (fins a 2 punts), hauran de justificar-se en l'informe.
  
. existència o no d'altres subvencions públiques amb la mateixa finalitat
  
. problemàtica d'escolarització a la zona
  
. receptivitat del centre a les necessitats d'escolarització de la localitat, zona o districte.
  
. necessitat de compensar alguna despesa no coberta per la convocatòria del curs 1999/2000.